section_heading: Životopis
paragraph_text: Boravio je na specijalizaciji u Parizu (1956. – 1957.) u Laboratoriju za mineralogiju i kristalografiju na Sorboni i u Nacionalnom centru za telekomunikacijska istraživanja, te na studijskim putovanjima u Velikoj Britaniji (1960.). Od 1951. godine radio je u Mineraloško-petrografskom zavodu PMF-a u Zagrebu: kao asistent do 1960. godine, docent do 1965., izvanredni profesor do 1969., a do umirovljenja kao redovni profesor kristalografije i mineralogije. Od 2000. godine je professor emeritus Sveučilišta u Zagrebu.